Diari Oficial de la Generalitat Valenciana


Sumari del DOGV 8408, del 23-10-2018 (2018/9415)

Notificació de la sentència dictada en el procedimient de divorci contenciós número 621/2016.
---------------------------------------------------------------------------------------------

### Dades del document

Número de DOGV
:   8408

Data del DOGV
:   23-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9415


Organisme emissor
:   Jutjat de Primera Instància Número 4 de Catarroja

Tipus de document
:   Edicte

Notificació de la sentència dictada en el procedimient de divorci contenciós número 621/2016. [2018/9415]  
Procediment: família. Divorci contenciós número 621/2016.  
Demandant: Amparo Gómez Rosaleny.  
Procuradora: María Altarriba Andreu.  
Demandat: Nelly Festus Obakpe (ignorat domicili).  
  
Silvia Vizcarro Catalá, lletrada de l'Administració de justícia del Jutjat de Primera Instància número 4 de Catarroja (València), faig saber que, davant d'aquest jutjat i secretaria a càrrec meu, se segueixen actuacions de divorci contenciós número 621/2016 a instàncies d'Amparo Gómez Rosaleny contra Nelly Festus Obakpe, i s'ha dictat la Sentència de data 27 de juny de 2018, la part dispositiva de la qual és literalment com segueix:  
  
«Dispositiva  
Estime íntegrament la demanda interposada, i declare dissolt per divorci el matrimoni format per Amparo Gómez Rosaleny i Nelly Festus Obakpe, amb tots els efectes legals inherents a la dita declaració, amb l'adopció de les mesures següents:  
  
1a. Quant a la pàtria potestat, guarda i custòdia i règim de visites patern de la filla menor: ha de continuar segons allò que s'ha disposat per la Conselleria d'Igualtat i Polítiques Inclusives, en l'expedient número 46/1515/2013, per la Resolució de data 18 de maig de 2017, en relació a la filla menor (on es declara la menor en situació legal de desemparament, amb assumpció de la seua tutela per part de l'organisme públic indicat, i s'acorda el seu acolliment familiar permanent en els seus iaios materns Blas Gómez Gómez i Amparo Rosaleny Ricart. Les visites, entre la menor i son pare, seran amb la sol·licitud prèvia i valoració. Amb efectes des de la data de la referida resolució).  
2a. El pare contribuirà, com a prestació per aliments per la filla menor, i pagarà per mesos anticipats i dins dels primers cinc dies de cada mes, en el compte bancari que es designe, la quantitat mensual de 180 euros, la suma pecuniària de la qual serà anualment actualitzada en relació amb l'índex de preus de consum.  
Despeses extraordinàries: es cobriran a mitges entre ambdós progenitors.  
3a. Ús i gaudi de l'habitatge familiar i dels seus efectes, propietat de la mare, s'atribueix a la mare i a la filla menor.  
Tot això sense que siga procedent fer expressa imposició de costes processals a cap de les parts.  
  
Contra aquesta sentència, de la qual es portarà un testimoniatge al procediment de què dimana i l'original al corresponent llibre d'actuacions definitives, es pot interposar un recurs d'apel·lació en el termini de vint dies a comptar des de la notificació corresponent, per mitjà d'un escrit a presentar en aquest mateix jutjat. Serà requisit necessari, per a l'anunci de l'avantdit recurs, la consignació, en el compte de dipòsits i consignacions d'aquest jutjat, obert en el banc Santander, de la quantitat de cinquanta (50 ?) euros; cal indicar, en el camp concepte del resguard d'ingrés, que es tracta d'un recurs, seguit del codi 02, indicar el tipus de recurs (civil-apel·lació) i, si l'ingrés es realitzara per mitjà d'una transferència bancària, el codi i el tipus concret de recurs ha d'indicar-se justament després d'especificar els setze dígits del compte expedient (separat per un espai); s'ha d'acreditar per mitjà de l'aportació de l'oportú justificant bancari, segons s'estableix en el numeral 3 de la disposició addicional quinzena de la Llei orgànica 1/2009, de 3 de novembre (BOE 04.11.2009), complementària de la Llei de reforma de la legislació processal per a la implantació de la nova oficina judicial.  
  
Aquesta és la meua sentència, que pronuncie, mane i firme Raquel Tribaldos Cuallado, magistrada jutgessa del Jutjat de Primera Instància i Instrucció número 4 de Catarroja i el seu partit judicial; en done fe.»  
  
I perquè així conste i perquè servisca de notificació al demandat, Nelly Festus Obakpe (amb ignorat domicili), en la forma establida en l'article 497.2 de la Llei d'enjudiciament civil en relació amb l'article 164 del mateix text legal, expedisc aquest edicte, que serà fixat al tauler d'anuncis d'aquest jutjat i publicat en el Diari Oficial de la Generalitat Valenciana.  
  
Catarroja, 5 de setembre de 2018.- La lletrada de l'Administració de justícia: Silvia Vizcarro Catalá.